Partîya Çep a Keske Ewropa de bi rêxistinîyêka xurte bêmabên xebatanê xo yê weçînayîşî rê dewam kena.
Xeylêk şaristananê Ewropa de Partîya Çep a Keske çarçewa xebatanê weçînayîşî de kombîyayîşê şarî, şayîye û mîtîngî kerdî. Şarî eleqeyêko pîl mojna nê aktîvîte û çalakîyan û sozê serkewtişî da.
Aktîvîte û çalakîyan de sîyasetmedaranê kurdan qisey kerd. Înan bale ante ser ke weçînayîşê 14ê gulane seba qederê şaran zaf girîng ê coka ganî şarê teberê welatî bi mesuldarî nêzdîyê weçînayîşan bibê. Qiseykerdişan de ame parekerdene ke kurdîstanijî eşkenê seba çareserîya meseleya kurdan pîya nê îqtîdarî bivurnê.
Şarî bi coş û eleqeyêkê pîlî aktîvîte û çalakîyan de cagirewt, alê Partîya Çep a Keske akerdî û sloganê sey 'Ma pîya bivurnê', 'Jin, Jiyan, Azadî', 'Bijî Serok Apo' vatî. Şayîyan de şarî govende girewte û xeylêk hunermendî tewrê şayîyan bîyî.
Hildesheim
Mannheim
Melbourne
Bordeaux
Cenevre
Bern/Solothurn
Koln
Malmo
